CELEX: 32015D2190
Language: sl
Date: 2015-11-25 00:00:00
Title: Izvedbeni sklep Komisije (EU, Euratom) 2015/2190 z dne 25. novembra 2015 o pooblastitvi Italije, da uporabi nekatere približne ocene za izračun osnove za lastna sredstva iz naslova DDV (notificirano pod dokumentarno številko C(2015) 8187)

27.11.2015   
            
            
               SL
            
            
               Uradni list Evropske unije
            
            
               L 312/24
            
         IZVEDBENI SKLEP KOMISIJE (EU, Euratom) 2015/2190
   z dne 25. novembra 2015
   o pooblastitvi Italije, da uporabi nekatere približne ocene za izračun osnove za lastna sredstva iz naslova DDV
   
      
         (notificirano pod dokumentarno številko C(2015) 8187)
      
   
   (Besedilo v italijanskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti druge alinee člena 6(3) Uredbe,
   po posvetovanju s Svetovalnim odborom za lastna sredstva,
   ob upoštevanju naslednjega:
   
               (1)
            
            
               V skladu s členom 371 Direktive Sveta 2006/112/ES (2) lahko države članice, ki so 1. januarja 1978 oprostile transakcije s seznama v delu B Priloge X k navedeni direktivi, te še naprej oproščajo pod pogoji, ki so takrat veljali v vsaki od zadevnih držav članic; te transakcije je treba upoštevati pri določitvi osnove za lastna sredstva iz naslova DDV.
            
         
               (2)
            
            
               Italija lahko na podlagi člena 371 Direktive 2006/112/ES ohrani oprostitev transakcij iz točke 10 dela B Priloge X k navedeni direktivi.
            
         
               (3)
            
            
               Italija je zaprosila za pooblastitev, da uporabi nekatere približne ocene za izračun osnove za lastna sredstva iz naslova DDV, saj za transakcije iz točke 10 dela B Priloge X k Direktivi 2006/112/ES te osnove ne more natančno izračunati. Takšen izračun lahko povzroči neupravičeno upravno breme glede na učinek teh transakcij na skupno osnovo za lastna sredstva iz naslova DDV v Italiji. Lahko pa opravi izračun za to kategorijo transakcij na podlagi približnih ocen. Zato bi bilo treba Italijo pooblastiti, da za izračun osnove za lastna sredstva iz naslova DDV uporabi približne ocene.
            
         
               (4)
            
            
               Zaradi preglednosti in pravne varnosti je primerno veljavnost pooblastila časovno omejiti –
            
         SPREJELA NASLEDNJI SKLEP:
   Člen 1
   Za namene izračuna osnove za lastna sredstva iz naslova DDV od 1. januarja 2015 do 31. decembra 2019 se Italija pooblasti, da uporabi približne ocene za transakcije iz točke 10 dela B Priloge X k Direktivi 2006/112/ES.
   Člen 2
   Ta sklep je naslovljen na Italijansko republiko.
   
      V Bruslju, 25. novembra 2015
      
         
            Za Komisijo
         
         Kristalina GEORGIEVA
         
            Podpredsednica
         
      
   
   
      (1)  UL L 155, 7.6.1989, str. 9.
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).